
  ДО

ДОКЛАДНА ЗАПИСКА

от инж. Венцислав Пехливанов - Председател на Общински съвет - Рудозем


         ОТНОСНО: Привеждане на учредителния акт на „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД в съответствие със Закона за въвеждане на еврото в Република България чрез превалутиране на капитала от лева в евро.

         УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

         Във връзка с въвеждането на еврото в Република България от 01.01.2026 г., на основание чл. 32, ал. 1 от Закона за въвеждане на еврото в Република България (ЗВЕРБ), възниква задължение за всички търговски дружества в срок до 12 месеца от тази дата да приведат своите учредителни актове в съответствие с изискванията на закона.
         „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД, с ЕИК 201465118, е еднолично дружество с ограничена отговорност, чийто капитал е 100 % общинска собственост. Към настоящия момент капиталът на дружеството е в размер на 5010 (пет хиляди и десет) лева.
          Съгласно чл. 31, ал. 4 от ЗВЕРБ, капиталът на дружествата с ограничена отговорност се превалутира, като вписаната стойност в левове се разделя на пълната числова стойност на официалния валутен курс (1.95583) и резултатът се закръглява до втория знак след десетичната запетая. В резултат на това преизчисляване, капиталът на „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД следва да бъде в размер на 2561.57 (две хиляди петстотин шестдесет и едно цяло и петдесет и седем) евро.
          Предлаганата промяна е с изцяло технически характер и цели единствено изпълнение на законово задължение. Тя не засяга правата на общината като едноличен собственик, съгласно принципа, заложен в чл. 30 от ЗВЕРБ. Изпълнението на решението няма да доведе до разходване на финансови средства от общинския бюджет, тъй като съгласно чл. 32, ал. 4 от ЗВЕРБ за обявяването на актуализирания учредителен акт в Търговския регистър не се събира държавна такса.
          С оглед на гореизложеното и необходимостта от своевременно предприемане на действия за привеждане на учредителния акт на дружеството в съответствие със закона и на основание чл. 21, ал. 1, т. 9 от Закона за местното самоуправление и местната администрация, чл. 137, ал. 1, т. 1 във връзка с чл. 147, ал. 2 от Търговския закон, и чл. 31 и чл. 32 от Закона за въвеждане на еврото в Република България, предлагам на Общински съвет – Рудозем, в качеството си на орган, упражняващ правата на едноличен собственик на капитала на „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД, да приеме следното 

ПРОЕКТОРЕШЕНИЕ:

[bookmark: _GoBack]            1.	Приема направеното съгласно чл. 33 от Закона за въвеждане на еврото в Република България превалутиране на капитала на „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД, с ЕИК 201465118, от                                   5010 (пет хиляди и десет) лева на 2561.57 (две хиляди петстотин шестдесет и едно цяло и петдесет и седем) евро, получено чрез преизчисляване по неотменимо фиксирания курс от 1.95583 лева за 1 евро.

           2. В съответствие с направените промени изменя чл. 6, ал. 1 и чл. 12, буква „б)“ от учредителния акт на дружеството, като същите придобиват следните редакции:
           „6. (1) Дружественият капитал се определя в евро и възлиза на 2561.57 (две хиляди петстотин шестдесет и едно цяло и петдесет и седем) евро. Капиталът се състои от един дял в размер на 2561.57 (две хиляди петстотин шестдесет и едно цяло и петдесет и седем) евро. Капиталът на дружеството е внесен изцяло под формата на парични вноски.“
           „Чл. 12. Дружеството се прекратява:
           …….
           б) когато капиталът му спадне под 1 (едно) евро;“

          3. Възлага и задължава Управителя на „САМОСТОЯТЕЛНА МЕДИКО – ДИАГНОСТИЧНА ЛАБОРАТОРИЯ РУДОЗЕМ“ ЕООД да заяви за обявяване в Търговския регистър и регистъра на юридическите лица с нестопанска цел актуализирания Учредителен акт в законоустановения срок.

